CELEX: 62010TN0599
Language: ro
Date: 2010-12-29 00:00:00
Title: Cauza T-599/10: Acțiune introdusă la 29 decembrie 2010 — Eurocool Logistik/OAPI — Lenger (EUROCOOL)

5.3.2011   
            
            
               RO
            
            
               Jurnalul Oficial al Uniunii Europene
            
            
               C 72/22
            
         Acțiune introdusă la 29 decembrie 2010 — Eurocool Logistik/OAPI — Lenger (EUROCOOL)
   (Cauza T-599/10)
   2011/C 72/37
   Limba în care a fost formulată acțiunea: germana
   
      Părțile
   
   
      Reclamantă: Eurocool Logistik GmbH (Linz, Austria) (reprezentant: G. Secklehner, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Peter Lenger (Weinheim, Germania)
   
      Concluziile reclamantei
   
   
               —
            
            
               Anularea deciziei Camerei întâi de recurs a Oficiului pentru Armonizare în cadrul Pieței Interne (mărci, desene și modele industriale) din 14 octombrie 2010 în cauza R 451/2010-1 prin care s-a confirmat decizia diviziei de opoziție din 27 ianuarie 2010 în procedura de opoziție nr. B 751 570, respingerea opoziției și trimiterea cauzei la OAPI spre rejudecare,
            
         
               —
            
            
               obligarea OAPI la plata cheltuielilor de judecată, inclusiv a celor efectuate în procedura care s-a aflat pe rolul camerei de recurs.
            
         
      Motivele și principalele argumente
   
   
      Solicitantul mărcii comunitare: Eurocool Logistik GmbH.
   
      Marca comunitară vizată: marca verbală „EUROCOOL” pentru servicii din clasele 39 și 42.
   
      Titularul mărcii sau al semnului invocat în sprijinul opoziției: Peter Lenger.
   
      Marca sau semnul invocat în sprijinul opoziției: marca figurativă națională care conține elementele verbale „EUROCOOL LOGISTICS” pentru servicii din clasele 35 și 39, precum și denumirea socială „EUROCOOL LOGISTICS” utilizată în comerț pentru serviciile corespunzătoare.
   
      Decizia diviziei de opoziție: admite opoziția.
   
      Decizia camerei de recurs: respinge calea de atac.
   
      Motivele invocate: încălcarea articolului 63 alineatul (2) și a articolului 75 al doilea paragraf din Regulamentul (CE) nr. 207/2009 (1), întrucât reclamanta nu a avut posibilitatea să răspundă în procedura de opoziție susținerilor formulate partea adversă, precum și încălcarea articolului 8 alineatul (1) din Regulamentul (CE) nr. 207/2009, întrucât nu există un risc de confuzie între mărcile în conflict.
   
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).